Narodna skupština
20091116

Gospođo Dejanović, u vreme kada je premijer bio Vojislav Koštunica, ministar finansija je bio iz Poslaničke grupe G17, u jednom mandatu, u drugom mandatu je bio ministar finansija iz DS-a, premijer koji se tako smeje, gospodin Cvetković. Tražili smo da oni u rokovima dostave predlog budžeta i njihov je problem što nisu dostavili. Nemojte stalno da se vraćate s pričom šta je bilo, pri tom, amnestirate one koji su najodgovorniji, a to su upravo ministri finansija iz ovih političkih stranaka. Ovog puta, tražimo i pitamo za budžet za 2010. godinu u trenucima kada je zemlja u krizi i kada taj budžet, u suštini, treba da opredeli put Srbije za 2010. godinu i da olakša ionako, nadamo se, a mnogi ne veruju, težak položaj svih građana Srbije, poreskih obveznika koji pune taj budžet. Hvala.